Choi Kyu-ha
Dr Choi Kyu-ha (rev. Rom. Choi Gyu-ha, McCune-Reischauer Choi Kyu-ha, koreanisch 최규하, hanja 崔圭夏; uf d Wält cho as Seook; * 16. Juli 1919 z Wonju, denn z Korea, im hütige Südkorea; † 22. Oktober 2006 z Seoul, Südkorea) isch e koreanische Politiker und Bresidänt vo Südkorea gsi.

Dr Choi het während em Zwäite Wältchrieg z Japan änglischi Sprooch und Literatur studiert und Politikwüsseschafte. Vo 1946 aa het er in dr provisorische Regierig z Südkorea gschafft. Er isch as Diplomat z Japan und z Malaysia gsi. Vo 1967 bis 1971 isch er Usseminister gsi und vo 1975 bis 1979 Brömieeminister. Noch em Mord am Presidänt Park Chung-hee isch er am 6. Dezämber 1979 dr viert Bresidänt vo Südkorea worde. E baar Dääg druf het dr Chun Doo-hwan am 12. Dezämber e Militärputsch gmacht und als Armeeschef am 17. Mai 1980 im ganze Land dr Usnaamzuestand usgrüeft. Im August 1980 isch dr Choi als Bresidänt zruggdräte.

Literatur 
 

Präsident
Minister
Regierigschef
Politiker (Südkorea)
Diplomat
Südkoreaner
Maa